ประกาศกรมวิชาการเกษตรเรื่อง หลักเกณฑ์วิธีการ และเงื่อนไขการนำเข้า ส่งออก หรือนำผ่านพืชอนุรักษ์และซากของพืชอนุรักษ์ตามพระราชบัญญัติพันธุ์พืชพ.ศ. ๒๕๑๘พ.ศ. ๒๕๔๗ โดยที่เป็นการสมควรแก้ไขเพิ่มเติมประกาศกรมวิชาการเกษตร เรื่อง หลักเกณฑ์ วิธีการ และเงื่อนไขการนำเข้า ส่งออก หรือนำผ่านพืชอนุรักษ์และซากของพืชอนุรักษ์ตามพระราชบัญญัติพันธุ์พืชพ.ศ. ๒๕๑๘ ให้เหมาะสมกับสถานการณ์ปัจจุบันและมีประสิทธิภาพยิ่งขึ้นอาศัยอำนาจตามความในมาตรา ๒๙ ตรี แห่งพระราชบัญญัติพันธุ์พืช พ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติพันธุ์พืช(ฉบับที่ ๒) พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๐ มาตรา ๓๑ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรออกประกาศไว้ดังต่อไปนี้ข้อ๑ ให้ยกเลิก๑.๑ประกาศกรมวิชาการเกษตร เรื่อง หลักเกณฑ์ วิธีการ และเงื่อนไขการนำเข้า ส่งออก หรือนำผ่านพืชอนุรักษ์และซากของพืชอนุรักษ์ตามพระราชบัญญัติพันธุ์พืช พ.ศ. ๒๕๑๘ (ฉบับที่ ๑) พ.ศ. ๒๕๓๖ลงวันที่ ๒๑ เมษายน พ.ศ. ๒๕๓๖๑.๒ประกาศกรมวิชาการเกษตร เรื่อง หลักเกณฑ์ วิธีการ และเงื่อนไขการนำเข้า ส่งออก หรือนำผ่านพืชอนุรักษ์และซากของพืชอนุรักษ์ตามพระราชบัญญัติพันธุ์พืช พ.ศ. ๒๕๑๘ (ฉบับที่ ๒) พ.ศ. ๒๕๓๘ลงวันที่ ๒๕ พฤษภาคม ๒๕๓๘๑.๓ประกาศกรมวิชาการเกษตร เรื่อง หลักเกณฑ์ วิธีการ และเงื่อนไขการนำเข้า ส่งออก หรือนำผ่านพืชอนุรักษ์และซากของพืชอนุรักษ์ตามพระราชบัญญัติพันธุ์พืชพ.ศ. ๒๕๑๘ (ฉบับที่ ๓) พ.ศ. ๒๕๔๐ ลงวันที่ ๒๕ พฤศจิกายน ๒๕๔๐ข้อ๒ การขออนุญาตนำเข้าพืชอนุรักษ์และซากของพืชอนุรักษ์๒.๑การขออนุญาตนำเข้าพืชอนุรักษ์ และซากของพืชอนุรักษ์ตามวงศ์และชนิดที่ระบุไว้ในบัญชีที่๑ ที่ไม่ได้มาจากการขยายพันธุ์เทียม๒.๑.๑ผู้นำเข้าจะต้องขอหนังสืออนุญาตนำเข้าพืชอนุรักษ์หรือซากของพืชอนุรักษ์เป็นการล่วงหน้าโดยยื่นแบบคำขอต่อพนักงานเจ้าหน้าที่ ณ กองคุ้มครองพันธุ์พืช กรมวิชาการเกษตรพนักงานเจ้าหน้าที่จึงออกหนังสืออนุญาตนำเข้าโดยลงลายมือชื่อกำกับในช่อง ๑๓ของแบบหนังสืออนุญาตหนังสืออนุญาตนำเข้าพืชอนุรักษ์หรือซากของพืชอนุรักษ์ตามวรรคหนึ่งนั้นจะออกให้ได้เฉพาะการนำเข้าซึ่งมีวัตถุประสงค์เพื่อการศึกษาทางวิทยาศาสตร์เท่านั้นโดยผู้ยื่นแบบคำขอจะต้องแนบเอกสารแสดงวัตถุประสงค์ในการนำเข้าและสำหรับกรณีการขออนุญาตนำเข้าพืชอนุรักษ์จะต้องแนบเอกสารแสดงสถานที่ปลูกและวิธีการปลูกหนังสืออนุญาตนำเข้าจะออกให้ได้ต่อเมื่อเจ้าหน้าที่ฝ่ายวิชาการพืชอนุรักษ์ที่กรมวิชาการเกษตรแต่งตั้งขึ้นได้ให้ความเห็นชอบว่าพืชอนุรักษ์ดังกล่าวสามารถดำรงชีวิตอยู่ในสถานที่ปลูกและมิได้เป็นการเสียหายต่อการดำรงชีวิตของชนิดพันธุ์ที่เกี่ยวข้องด้วย๒.๑.๒ผู้นำเข้าที่ได้รับหนังสืออนุญาตนำเข้าพืชอนุรักษ์หรือซากของพืชอนุรักษ์เป็นการล่วงหน้าแล้วให้ยื่นหนังสืออนุญาตนำเข้าพร้อมหนังสืออนุญาตส่งออกจากประเทศต้นทางต่อพนักงานเจ้าหน้าที่ณ ด่านตรวจพืช กรมวิชาการเกษตรพนักงานเจ้าหน้าที่จะต้องทำการตรวจพืชอนุรักษ์หรือซากของพืชอนุรักษ์ที่นำเข้านั้นว่าถูกต้องตรงกับที่แสดงไว้ในหนังสืออนุญาตส่งออกจากประเทศต้นทางแล้วจึงลงลายมือชื่อกำกับในช่อง ๑๔ ของแบบหนังสืออนุญาตหนังสืออนุญาตจึงจะสมบูรณ์๒.๒การขออนุญาตนำเข้าพืชอนุรักษ์และซากของพืชอนุรักษ์ตามวงศ์และชนิดที่ระบุไว้ในบัญชีที่ ๑ที่ได้มาจากการขยายพันธุ์เทียมหรือการขออนุญาตนำเข้าพืชอนุรักษ์และซากของพืชอนุรักษ์ตามวงศ์และชนิดที่ระบุไว้ในบัญชีที่๒ นั้น ให้ผู้นำเข้ายื่นแบบคำขอพร้อมหนังสืออนุญาตส่งออกจากประเทศต้นทางต่อพนักงานเจ้าหน้าที่ณ ด่านตรวจพืช กรมวิชาการเกษตรพนักงานเจ้าหน้าที่ต้องทำการตรวจพืชอนุรักษ์หรือซากของพืชที่นำเข้านั้นว่าถูกต้องตรงกับที่แสดงไว้ในหนังสืออนุญาตส่งออกจากประเทศต้นทางแล้วจึงจะออกหนังสืออนุญาตนำเข้าโดยลงลายมือชื่อกำกับในช่องที่ ๑๓ และ ๑๔ของแบบหนังสืออนุญาต๒.๓การขออนุญาตนำเข้าพืชอนุรักษ์และซากของพืชอนุรักษ์ตามวงศ์และชนิดที่ระบุไว้ในบัญชีที่ ๓ นั้นให้ผู้นำเข้ายื่นแบบคำขอพร้อมหนังสืออนุญาตส่งออกจากประเทศที่เป็นแหล่งกำเนิดต่อพนักงานเจ้าหน้าที่ ณ ด่านตรวจพืชกรมวิชาการเกษตรพนักงานเจ้าหน้าที่ต้องทำการตรวจพืชอนุรักษ์หรือซากของพืชอนุรักษ์ที่นำเข้านั้นว่าถูกต้องตรงกับที่แสดงไว้ในหนังสืออนุญาตส่งออกจากประเทศที่เป็นแหล่งกำเนิดแล้วจึงออกหนังสืออนุญาตนำเข้าโดยลงลายมือชื่อกำกับในช่องที่ ๑๓ และ ๑๔ของแบบหนังสืออนุญาต๒.๔ในกรณีผู้นำเข้า ตามข้อ ๒.๒ หรือ ข้อ ๒.๓ประสงค์จะขอหนังสืออนุญาตนำเข้าพืชอนุรักษ์หรือซากพืชอนุรักษ์เป็นการล่วงหน้าเพื่อนำไปเป็นหลักฐานในการขอหนังสืออนุญาตส่งออกจากประเทศต้นทางให้ยื่นแบบคำขอต่อพนักงานเจ้าหน้าที่ ณ กองคุ้มครองพันธุ์พืช กรมวิชาการเกษตรหรือด่านตรวจพืชที่อธิบดีกำหนดพนักงานเจ้าหน้าที่จึงออกหนังสืออนุญาตนำเข้าโดยลงลายมือชื่อกำกับในช่อง ๑๓ของแบบหนังสืออนุญาตผู้นำเข้าพืชอนุรักษ์หรือซากของพืชอนุรักษ์ที่ได้รับหนังสืออนุญาตนำเข้าพืชอนุรักษ์เป็นการล่วงหน้าตามวรรคหนึ่งแล้วให้ยื่นหนังสืออนุญาตนำเข้าพร้อมหนังสืออนุญาตส่งออกจากประเทศต้นทางหรือจากประเทศที่เป็นแหล่งกำเนิดแล้วแต่กรณี ต่อพนักงานเจ้าหน้าที่ ณ ด่านตรวจพืช กรมวิชาการเกษตรพนักงานเจ้าหน้าที่ต้องทำการตรวจพืชอนุรักษ์หรือซากของพืชอนุรักษ์ที่นำเข้านั้นว่าถูกต้องตรงกับที่แสดงไว้ในหนังสืออนุญาตส่งออกจากประเทศต้นทางหรือจากประเทศที่เป็นแหล่งกำเนิดแล้วแต่กรณี แล้วจึงลงลายมือชื่อกำกับในช่องที่ ๑๔ ของแบบหนังสืออนุญาตหนังสืออนุญาตจึงจะสมบูรณ์ข้อ๓การขออนุญาตส่งออกพืชอนุรักษ์และซากของพืชอนุรักษ์๓.๑การขออนุญาตส่งออกพืชอนุรักษ์และซากของพืชอนุรักษ์ตามวงศ์และชนิดที่ระบุไว้ในบัญชีที่๑ ที่ไม่ได้มาจากการขยายพันธุ์เทียมผู้ส่งออกพืชอนุรักษ์หรือซากของพืชอนุรักษ์ที่ไม่ได้มาจากการขยายพันธุ์เทียม จะต้องยื่นแบบคำขอพร้อมสำเนาหนังสืออนุญาตนำเข้าเป็นการล่วงหน้าจากประเทศปลายทาง เอกสารแสดงวัตถุประสงค์ในการส่งออกสำเนาหนังสืออนุญาตค้าหรือครอบครองของป่าหวงห้ามหรือหลักฐานแสดงแหล่งที่มาในกรณีที่มิใช่ของป่าหวงห้ามตามพระราชบัญญัติป่าไม้พ.ศ. ๒๔๘๔ และที่แก้ไขเพิ่มเติม แล้วแต่กรณี ต่อพนักงานเจ้าหน้าที่ ณกองคุ้มครองพันธุ์พืช กรมวิชาการเกษตร หนังสืออนุญาตจะออกให้ได้ต่อเมื่อเจ้าหน้าที่ฝ่ายวิชาการพืชอนุรักษ์ที่กรมวิชาการเกษตรแต่งตั้งขึ้นได้ให้ความเห็นชอบว่าการส่งออกพืชอนุรักษ์หรือซากพืชอนุรักษ์ดังกล่าวจะไม่กระทบกระเทือนต่อการอยู่รอดของพืชอนุรักษ์ชนิดนั้นในธรรมชาติพนักงานเจ้าหน้าที่จึงออกหนังสืออนุญาตส่งออก โดยลงลายมือชื่อกำกับในช่อง ๑๓ของแบบหนังสืออนุญาตหนังสืออนุญาตส่งออกพืชอนุรักษ์ที่ไม่ได้มาจากการขยายพันธุ์เทียมจะออกให้ได้เฉพาะการส่งออกซึ่งมีวัตถุประสงค์เพื่อการศึกษาทางวิทยาศาสตร์เท่านั้นพนักงานเจ้าหน้าที่ต้องทำการตรวจพืชอนุรักษ์หรือซากของพืชอนุรักษ์ที่ส่งออกนั้นว่าถูกต้องตรงกับที่แสดงไว้ในหนังสืออนุญาตส่งออก แล้วจึงลงลายมือชื่อกำกับในช่องที่๑๔ ของแบบหนังสืออนุญาต หนังสืออนุญาตจึงจะสมบูรณ์๓.๒การขออนุญาตส่งออกพืชอนุรักษ์และซากของพืชอนุรักษ์ตามวงศ์และชนิดที่ระบุไว้ในบัญชีที่๒ ที่ไม่ได้มาจากการขยายพันธุ์เทียมผู้ส่งออกพืชอนุรักษ์หรือซากของพืชอนุรักษ์ที่ไม่ได้มาจากการขยายพันธุ์เทียมจะต้องยื่นแบบคำขอพร้อมแนบสำเนาใบอนุญาตค้าของป่าหวงห้ามหรือหลักฐานแสดงแหล่งที่มากรณีที่มิใช่ของป่าหวงห้ามตามพระราชบัญญัติป่าไม้ พ.ศ. ๒๔๘๔ และที่แก้ไขเพิ่มเติม แล้วแต่กรณี ต่อพนักงานเจ้าหน้าที่ณ กองคุ้มครองพันธุ์พืช กรมวิชาการเกษตร หรือด่านตรวจพืชที่อธิบดีกำหนดพนักงานเจ้าหน้าที่จึงออกหนังสืออนุญาตส่งออกโดยลงลายมือชื่อกำกับในช่อง ๑๓ของแบบหนังสืออนุญาต การขออนุญาตส่งออกพืชอนุรักษ์และซากของพืชอนุรักษ์ที่ได้มาจากการขยายพันธุ์เทียมผู้ส่งออกพืชอนุรักษ์และซากของพืชอนุรักษ์ที่ได้มาจากการขยายพันธุ์เทียมจะต้องยื่นแบบคำขอ พร้อมหลักฐานแสดงแหล่งที่มาวิธีการขยายพันธุ์เทียม หรือหมายเลขใบสำคัญการขึ้นทะเบียนสถานที่เพาะเลี้ยงพืชอนุรักษ์เพื่อการค้าต่อพนักงานเจ้าหน้าที่ ณ กองคุ้มครองพันธุ์พืชกรมวิชาการเกษตรหรือด่านตรวจพืชที่อธิบดีกำหนดพนักงานเจ้าหน้าที่จึงออกหนังสืออนุญาตส่งออกโดยลงลายมือชื่อกำกับในช่อง ๑๓ของแบบหนังสืออนุญาตพนักงานเจ้าหน้าที่ต้องทำการตรวจพืชอนุรักษ์หรือซากของพืชอนุรักษ์ที่ส่งออกนั้นว่าถูกต้องตรงกับที่แสดงไว้ในหนังสืออนุญาตส่งออกแล้ว จึงลงลายมือชื่อกำกับในช่อง ๑๔ของแบบหนังสืออนุญาต หนังสืออนุญาตจึงจะสมบูรณ์ พนักงานเจ้าหน้าที่ต้องทำการตรวจพืชอนุรักษ์หรือซากของพืชอนุรักษ์ที่ส่งออกนั้นว่าถูกต้องตรงกับที่แสดงไว้ในหนังสืออนุญาตส่งออกจึงลงลายมือชื่อกำกับในช่อง ๑๔ ของแบบหนังสืออนุญาต หนังสืออนุญาตจึงจะสมบูรณ์ข้อ๔การขออนุญาตนำผ่านพืชอนุรักษ์และซากของพืชอนุรักษ์๔.๑การขออนุญาตนำผ่านพืชอนุรักษ์และซากของพืชอนุรักษ์นั้นให้ผู้ขอนำผ่านจะต้องยื่นแบบคำขอพร้อมหนังสืออนุญาตส่งออกจากประเทศต้นทางต่อพนักงานเจ้าหน้าที่ด่านตรวจพืชกรมวิชาการเกษตร ที่นำเข้า พนักงานเจ้าหน้าที่จึงออกหนังสืออนุญาตนำผ่านโดยลงลายมือชื่อกำกับในช่องที่ ๑๓ ของแบบหนังสืออนุญาตผู้รับหนังสืออนุญาตนำผ่านพืชอนุรักษ์หรือซากของพืชอนุรักษ์จะต้องแสดงหนังสืออนุญาตนำผ่านพร้อมพืชอนุรักษ์หรือซากของพืชอนุรักษ์ที่จะนำผ่านให้เจ้าหน้าที่ด่านตรวจพืชกรมวิชาการเกษตรที่จะทำการส่งออกตรวจว่าถูกต้องตรงกับที่แสดงไว้ในหนังสืออนุญาตนำผ่านพนักงานเจ้าหน้าที่จึงลงลายมือชื่อกำกับในช่องที่ ๑๔ ของแบบหนังสืออนุญาต หนังสืออนุญาตจึงจะสมบูรณ์๔.๒การขออนุญาตนำผ่านพืชอนุรักษ์และซากของพืชอนุรักษ์ที่มีการนำเข้ามาดูแลรักษาภายในประเทศโดยมีวัตถุประสงค์เพื่อส่งออกต่อไปนั้นให้ผู้ขอนำผ่านยื่นแบบคำขอพร้อมหนังสืออนุญาตส่งออกจากประเทศต้นทางต่อพนักงานเจ้าหน้าที่ด่านตรวจพืช กรมวิชาการเกษตรที่นำเข้า พนักงานเจ้าหน้าที่ต้องทำการตรวจพืชอนุรักษ์หรือซากของพืชอนุรักษ์ที่นำเข้ามานั้นว่าถูกต้องตรงกับที่แสดงไว้ในหนังสืออนุญาตส่งออกจากประเทศต้นทาง แล้วจึงจะออกหนังสืออนุญาตนำเข้าโดยลงลายมือชื่อกำกับในช่องที่ ๑๓ และ ๑๔ ของแบบหนังสืออนุญาตการส่งออกพืชอนุรักษ์หรือซากของพืชอนุรักษ์ที่มีการนำเข้ามาดูแลรักษาภายในประเทศตามวรรคหนึ่งนั้นให้ผู้ขอนำผ่านยื่นแบบคำขอพร้อมพืชอนุรักษ์หรือซากของพืชอนุรักษ์ที่จะส่งออกสำเนาหนังสืออนุญาตนำเข้าหนังสืออนุญาตส่งออกจากประเทศต้นทางหรือหลักฐานที่แสดงว่าได้มีการนำเข้าอย่างถูกต้องตามกฎหมาย ต่อพนักงานเจ้าหน้าที่ณ กองคุ้มครองพันธุ์พืช กรมวิชาการเกษตร หรือด่านตรวจพืช ที่อธิบดีกำหนดพนักงานเจ้าหน้าที่ต้องทำการตรวจพืชอนุรักษ์หรือซากของพืชอนุรักษ์ที่จะส่งออกนั้นเป็นพืชอนุรักษ์หรือซากของพืชอนุรักษ์เดียวกันกับที่ได้รับอนุญาตให้นำเข้าพนักงานเจ้าหน้าที่จึงออกหนังสืออนุญาตส่งออก โดยลงลายมือชื่อกำกับในช่อง ๑๓ และ๑๔ ของแบบหนังสืออนุญาตข้อ๕ การนำเข้าหรือนำผ่านพืชอนุรักษ์และซากของพืชอนุรักษ์จากประเทศที่ไม่ได้เป็นภาคีอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่กำลังจะสูญพันธุ์ให้ใช้หนังสือรับรองซึ่งลงนามโดยเจ้าหน้าที่ที่มีอำนาจจากประเทศเหล่านั้นได้ข้อ๖ แบบคำขออนุญาตนำเข้า ส่งออก นำผ่านและหนังสืออนุญาตให้เป็นไปตามแบบ พ.พ. ๑๓ และ พ.พ. ๑๔ ท้ายประกาศนี้ข้อ๗ บรรดาหนังสืออนุญาตนำเข้า ส่งออกหรือนำผ่านพืชอนุรักษ์ และซากของพืชอนุรักษ์ที่ออกไว้ก่อนประกาศนี้ใช้บังคับให้สามารถใช้ได้จนถึงวันสิ้นอายุที่ระบุไว้ในหนังสืออนุญาตนั้นประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๓๐ กันยายน พ.ศ. ๒๕๔๗ฉกรรจ์ แสงรักษาวงศ์อธิบดีกรมวิชาการเกษตร[เอกสารแนบท้าย]๑.แบบคำขอรับหนังสืออนุญาตนำเข้า ส่งออก นำผ่าน พืชอนุรักษ์หรือซากพืชอนุรักษ์ตามพระราชบัญญัติพันธุ์พืช พ.ศ. ๒๕๑๘ (แบบ พ.พ. ๑๓)๒.แบบ พ.พ. ๑๔(ดูข้อมูลจากภาพกฎหมาย)ศุภชัย/พิมพ์๒๗ พฤษภาคม ๒๕๔๘ฐิติพงษ์/พัชรินทร์/ตรวจ๒๙ มิถุนายน ๒๕๔๘ศิรวัชร์/ปรับปรุง๑๗ ตุลาคม ๒๕๖๑[๑]ราชกิจจานุเบกษา เล่ม ๑๒๑/ตอนพิเศษ ๑๓๔ ง/หน้า ๔/๘ ธันวาคม ๒๕๔๗